CELEX: 62012TN0241
Language: lv
Date: 2012-06-04 00:00:00
Title: Lieta T-241/12: Prasība, kas celta 2012. gada 4. jūnijā — Versalis /Komisija

28.7.2012   
            
            
               LV
            
            
               Eiropas Savienības Oficiālais Vēstnesis
            
            
               C 227/28
            
         Prasība, kas celta 2012. gada 4. jūnijā — Versalis/Komisija
   (Lieta T-241/12)
   2012/C 227/48
   Tiesvedības valoda — itāļu
   
      Lietas dalībnieki
   
   
      Prasītāja: Versalis SpA (San Donato Milanese, Itālija) (pārstāvji — F. Moretti, L. Nascimbene un M. Siragusa, advokāti)
   
      Atbildētāja: Eiropas Komisija
   
      Prasījumi
   
   Prasītājas prasījumi Vispārējai tiesai ir šādi:
   
               —
            
            
               atcelt apstrīdēto tiesību aktu, ar kuru Komisija uzskatīja, ka ir izpildīti nosacījumi represīvas procedūras uzsākšanai pret Versalis SpA un Eni SpA, un piespriest Komisijai atlīdzināt tiesāšanās izdevumus.
            
         
      Pamati un galvenie argumenti
   
   Šī prasība ir vērsta pret lēmumu, kurš esot ietverts Eiropas Komisijas 2012. gada 23. aprīļa vēstulē (D/2012/042050, ar nosaukumu COMP/F/38.638 — Butadiēnkaučuks un emulsijas polimerizācijā iegūts butadiēnstirolkaučuks — atkārtota pieņemšana) un ar kuru Versalis SpA tika informēta par Komisijas lēmumu vēlreiz paziņot iebildumus un pieņemt jaunu lēmumu par pārkāpumu, ar kuru tai tiks piemērots naudas sods saistībā ar procedūru COMP/F/38.638 — Butadiēnkaučuks un emulsijas polimerizācijā iegūts butadiēnstirolkaučuks. Šī vēstule tika nosūtīta pēc 2011. gada 13. jūlija sprieduma lietā T-59/07, ar kuru Vispārējā tiesa atcēla lēmumu par pārkāpumu daļā par atbildību pastiprinošu apstākli — recidīvu attiecībā uz prasītāju un solidāri ar to arī Eni, veicot uzliktā naudas soda pārrēķinu.
   Prasības pamatošanai prasītāja izvirza vienu pamatu.
   Ar pirmo un vienīgo šīs prasības pamatu prasītāja norāda uz Komisijas kompetences neesamību, lai pret to uzsāktu represīvu procedūru nolūkā pieņemt jaunu lēmumu par pārkāpumu. It īpaši tā uzskata, ka Komisijas sankcionēšanas pilnvaras attiecībā uz Versalis SpA saistībā ar tiem faktiskajiem apstākļiem, uz kuriem attiecas procedūra COMP/F/38.638 — Butadiēnkaučuks un emulsijas polimerizācijā iegūts butadiēnstirolkaučuks, beidzās pēc 2006. gada 29. novembra Lēmuma C(2006) 5700, galīgā redakcija, pieņemšanas, kuru Eiropas Savienības Vispārējā tiesa atcēla ar 2011. gada 13. jūlija spriedumu lietā T-59/07, par kuru savukārt pašreiz ir iesniegta apelācijas sūdzība Tiesā.